Schluchseewerk

S **Schluchseewärch AG** isch dè Bedryber vo füüf Bumpspycheraalagè im südlichè Schwarzwald z Baddè-Württèbärg. D Hauptvowaltig isch z Lauffèburg.

Aadeilseigner a dè Schluchseewärch AG sin d RWE (50 %), EnBW (37,5 %), Energydiènscht (7,5 %) un d Energydiènscht Holding AG (5 %) (letschteri sin Döchter vo dè EnBW).

## Gschicht

D Schluchseewärch AG isch 1928 gründet worrè. Iren Hauptsitz isch z Fryburg i dè Rempartstrõß gsi. Im Johr 1931 isch s Chraftwärch Hüsèrè as Netz gangè. Wôrend sich d Arbètè am Chraftwärch Witznau infolg vo dè Wältwǜrtschaftskrisè bis is Johr 1943 vozögerèt hèt, hèt dè Büèz am Chraftwärch Waldshuèt wègè m Zweitè Wältchrièg 1944 komplètt ygschtellt wörrè müèsè. Èrscht 1951 (sechs Johr nõch Chriègsènd) isch s Wärch z Waldshuèt fèrtiggschtellt worrè. Im glychè Johr hèt d Gsellschaft d Blään für d Wuètèschluchtstaumuèr gschmydèt un e s umfangrych erwiterèt. Uffgrund vo Bedenkè im Nadur- un Umwältschutzberych un wègèm breitè Widderschtand i dè Bevölkerig isch s Brojèkt 1960 vo dè Landesregyrig ygschtellt worrè.

Im Johr 1967 isch s Kavernèchraftwärch z Säckingè, wo durch s Eggbärgbeggi gschpysè wörd, as Netz gangè. Zitglych isch d Inbedrybnaam vo dè Laschtvodeilig/Schaltaalaag Kühmoos übber d Bünni gangè, als Stüèrungszèntralè vo dè Bumpschpycherchraftwärch, wo vo dè Schluchseewärch AG betribbè wörrèd. Im Johr 1976 isch ußerdèm s Kavernèchraftwärch Weer mit èm Weera- un èm Hornbärgbeggi as Netz gangè.
Wèg dè Sanyrungsmaßnaamè isch dè Schluchsee 1983 abgsènkt worrè, wa zaalrychi Schauluschtigi aaglockt hèt.

Sit 2004 hèt s Schluchseewärch AG diè technischi un kaufmännischi Bedrybsfüürig für s Rhychraftwärch Albrugg-Dogèrè. Sèll Laufwasserchraftwärch isch im Dezèmber 2009 durch è Weerchraftwärch erwiterèt worrè un lifèrèt im Mittel 650 Millionè Kilowattschtundè Stròm bro Johr. Dè Stauruum vom Rhychraftwärch bruucht s Bumpspycherwärch Waldshuèt als Unterbeggi (luèg au unnè). 

D Hauptvowaltig isch Èndi 2006 nõch Laufèburg volait worrè.

## Aalaagè
### Schluchseegruppè

Diè sognannti Schluchseegruppè wörd uss drei Bumpschpycherchraftwärch bildet, diè hinterènand kaskadiert sin un so zämmè dè gröschte Wasserchraft-Komplèx z Dütschland bildè. Diè mittleri Fallhöchi vo Gsamtaalaag bedrait 610&nbsp;m, diè kumulyrti Stollèlängi 24,853&nbsp;km un diè jöhrlich erzügti Stròmmengi 520&nbsp;Mio.&nbsp;kWh.

Im Turbinèbedryb strömt Wasser uffgrund vom topographischè Gfälle durch Druggschtollè uss èm nammensgäbbendè Schluchsee nõchènand zu dè drei stromerzügendè Chraftwärch un glangt schlièßlich bi Albrugg i dè Hochrhy. Umkeert wörd im Bumpbedryb unter dè Uffwendung vo elegtrischer Energy Wasser uss èm Rhy i dè 619&nbsp;m höcher glègène Schluchsee bumpt. D Druggschtollè hèn èn Durchmesser vo mee als vyr Meter. Si vofüègèd jewyls übber è Wasserschloss. S Wasserschloss vo dè Unterschtufè isch mee als 160&nbsp;m hoch.

Diè folgendi Tabellè lischtet diè drei Bumpspycherchraftwärch mit irè zuèghörigè Spycherbeggè un einigè technischè Datè uff:

### Hotzèwaaldgruppè
Diè beidè vonènand unabhängigè, im Hotzèwaald glègènè Bumpspycherchraftwärch bildè diè sog. Hotzèwaaldgruppè. Beidi sin in Kavernèbauwys uusgfüürt, un s Säckinger Chraftwärch isch s èrschte dütsche Bumpschpycherchraftwärch in Kavernèbauwys.

Diè folgendi Tabèllè lischtet diè beidè bestehendè Bumpschpycherchraftwärch mit irè zuèghörigè Spycherbeggè un è baar technischi Datè uff sowiè diè derzit blaante drittè Aalaagè:

S Weerabeggi, uffgschtaut durch d Weeradalschperri, hèt zuèsätzlich è Chlywasserchraftwärch mit Durchschtrömturbinè un èrè Leischtung vo 1,135&nbsp;MW.

### Suschtiges
D Schluchseewärch AG bewǜrtschaftet zuèdèm 14 Spycherbeggi, devò vyr Rhyschtaurüüm.

Zum Schluchseewärch ghört au s Umschpannwärch Küèmoos.

Bi dè Yheimischè isch s Schluchseewärch als Arbètgäbber belièbt, un wörd lièbevoll-spöttisch oft als *Schluri* bezeichnèt.

## Literadur
* Adolf Eisenlohr: *Das Schluchseewerk.* In: *Die Bautechnik*, 8. Johrgang, Heft 17 (18. April 1930), S. 259–263.

## Einzelnõchwys


## Weblinggs

* Schluchseewerk AG